钦定古今图书集成/明伦汇编/官常典/第731卷 > 冯延登
## 钦定古今图书集成/明伦汇编/官常典/第731卷 > 冯延登

按《金史忠义传》：“延登，字子俊，吉州吉乡人。世业毉。延
登幼颖悟，既长，事举业。承安二年，登词赋进士第，调
临真簿，德顺州军事判官。泰和元年，转宁边令。大安
元年秋七月，雹害稼，民艰于食，延登发粟赈贷，全活
甚众。贞祐元年，补尚书省令史，寻授河中府判官，兼
行尚书省左右司员外郎。兴定五年，入为国史院编”
修官，改太常博士。元光二年，知登闻鼓院，兼翰林修
撰。奉使夏国，就充接送伴使。正大七年十二月，迁国
子祭酒，假翰林学士承旨，充国信使。以八年春，奉国书朝见于虢县御营。有旨问：“汝识凤翔帅否？”对曰：“识
之。”又问：“何如人？”曰：“敏于事者也。”又问：“汝能招之使降，
即贳汝死，不则杀汝矣。”曰：“臣奉书请和，招降岂使职
乎？招降亦死，还朝亦死，不若今日即死为愈也。”明日
复问：“汝曾思之不？”对如前问至再三，执义不回。又明
日乃喻旨云：“汝罪应死，但古无杀使者理。汝爱汝须
髯，犹汝命也。”叱左右以刀截去之。延登岸然不动，乃
监之丰州。二年后放还，哀宗抚慰久之，复以为祭酒，
历礼、吏二部侍郎，权刑部尚书。明年，大元兵围汴京，
仓猝逃难，为骑兵所得，欲拥而北行，延登辞情慷慨，
义不受辱，遂跃城旁并中，年五十八。